**Tiranë më, datë 21.02.2022**

**Thirrje për Ekspert të jashtëm për vlerësimin e projekt ideve në kuadër në kuadër të programit TEYC2022**

**Pozicioni:** Ekspert i jashtëm për vlerësim të projekt ideve për programin “*Tirana European Youth Capital 2022*” (Tirana, Kryeqyteti Europian i Rinisë për vitin 2022)

**Vendi i punës:** Tiranë

**Numri i Ekspertëvë që kërkohen** : 3 Ekspertë

**Shtrirja kohore e shërbimit: Shkurt- Prill 2022**

**Afati i fundit i dorëzimit të aplikimit: *28.02.2022, Ora 15:00***

**Afati i fundit kohor për pyetje sqaruese do të jetë data:** ***27 Shkurt 2022, ora 14:00***

**Adresa për dorëzimin e aplikimit*: Kongresi Rinor Kombëtar me adresë: Rr. “Ibrahim Rugova”, Kompleksi “Green Park”, P. 11, Sh. 5, K. 3, Ap. 40, Tiranë, Shqipëri.***

Kongresi Rinor Kombëtar (*National Youth Congress - NYC*) është një organizatë ombrellë e të rinjve - një bashkim i organizatave rinore, grupeve joformale, forumeve rinore të partive politike, me qëllim shkëmbimin e informacionit, nxjerrjen në pah të çështjeve të të rinjve, lobimin dhe advokimin për zgjidhjen e këtyre çështjeve dhe ngritjen e kapaciteteve për të gjitha subjektet e përfshira në rrjet. NYC-ja u krijua në mars 2013 në Tiranë ku numëron një antarësi mbi 120 organizata rinore aktive në të gjithë vëndin. Kongresi Rinor Kombëtar bashkon organizata të ndryshme në nivel kombëtar dhe rajonal, nga zonat rurale dhe urbane, organizatat studentore, degët e organizatave ndërkombëtare, forumet politike rinore dhe lloje të tjera shoqatash. Kongresi përfaqëson interesat e të rinjve në Shqipëri, pavarësisht pozicionit të tyre socio-ekonomik, gjinisë, racës, prejardhjes etnike dhe formimit kulturor, bindjeve politike dhe fetare, orientimit seksual, identitetit gjinor ose çdo forme tjetër dallimi.Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri. Të rinjtë në të gjithë Shqipërinë do të kenë një zë të përbashkët për të mbrojtur dhe lobuar për çështjet që i prekin ata.

Titulli *“Tirana European Youth Capital 2022*”, i cili parashikohet të zbatohet gjatë vitin 2022 nga Kongresi Rinor Kombëtar në bashkëpunim me Bashkinë Tiranë i është akorduar Tiranës në kuadër të nismës *European Youth Capital, nga Forumi Rinor Evropian*. Programi në kuadër të këtij titulli synon të krijojë mundësi të reja, të sjellë ndryshime pozitive, të inkurajojë pjesëmarrjen aktive, të promovojë vullnetarizmin, të nxisë identitetin evropian, të mbrojë diversitetin dhe përfshirjen, të forcojë organizatat rinore, të rrisë investimet për të rinjtë, të përforcojë zërin në Evropë, të transformojë qytetin në një pikë ndërkombëtare takimi, si dhe të lidhë të rinjtë.

Një nga aktivitetit e këtij makro programi është thirrja për projekt ide të cilat do të cilat do të kontribuojnë drejtpërdrejt në realizimin e 8 programeve të parashikuar në makro programin TEYC2022.

Thirrja për aplikime për Projekt Ide në kuadër të TEYC2022 është lancuar më 09.12.2021 dhe ka përfunduar në 28.01.2022 Faza e kontrollit administrativ është kryer nga stafi i TEYC2022, ndërkohë që për shkak të numrit të lartë të aplikimeve dhe më qëllim për të siguruar një vlerësim cilësor dhe të paanëshëm, KRK kërkon të kontraktoj ekspert të jashtmë për vlerësimin e projekt ideve në përmbushje të detyrave të mëposhtme:

* Vlerësimin teknik dhe financiar të projekt - ideve bazuar në kriteret e thirrjes;
* Plotësimin e formularëve të vlerësimit, të cilat do të vihen në dispozicion nga KRK;
* Pjesëmarrje në takimë më stafin e KRK-së dhe/ose vlerësuesit e tjerë për ballafaqimin e vlerësimit për çdo projekt ide;
* Vlerësimin e eligibilitetit/perputhshmërisë sipas kritereve të thirrjes;

Shënim: Çdo projekt ide do të vlerësohet nga dy vlerësues, të cilët do të punojnë në mënyrë të pavarur

**Kualifikimet dhe aftësitë e nevojshme:**

* Diplomë e arsimit universitar preferencialisht në Shkencat Sociale si: Shkenca politike, ekonomi, drejtësi ose fusha të tjera të ngjashme;
* Mbi 3 vite eksperiencë profesionale në hartim ose zbatim ose vlerësim projektesh të donatorëve të ndryshëm;
* Eksperiencë në të paktën një nga 8 programet e TEYC2022;
* Eksperiencë pune më skema Grant dhënie përbën avantazh;
* Aftësi të shkëlqyera komunikimi dhe koordinimi;
* Aftësi të shkëlqyera analitike;

**Dokumentacioni:**

* Ofertën financiare sipas Aneksit nr. 1
* Jetëshkrim (CV);
* Shprehje interesi;
* Kontratë/letër reference/librezë pune për të vertetuar eksperiencën e mëparshme;
* Diplomat e lëshuara brenda vendit si edhe jashtë Republikës së Shqipërisë (fotokopje);
* Dëshmi penaliteti ose dokument vetedeklarimi për statusin e dëshmisë së penalitetit;
* Dokument identifikimi.

**DORËZIMI I DOKUMENTACIONIT**

*Dokumentacioni duhet të paraqitet në një zarf të mbyllur, të firmosur nga eksperti aplikues, me mbishkrimin “Kontraktimi i një eksperti të jashtëm për nevojat e Kongresit Rinor Kombëtar në kuadër të TEYC 2022”, brënda të cilit të jenë vendosur në dy zarfa të veçantë* ***Propozimi Teknik*** *(zarfi 1) dhe* ***Propozimi Financiar*** *(zarfi 2).*

**Metoda e Vlerësimit:**

Vlerësimi Teknik (maksimum prej 80 pikësh, me kufi minimal pranueshmërie prej 55 pikësh).

- Jetëshkrimi (CV) (deri në 30 pikë);

- Eksperienca e mëparshme (deri në 30 pikë);

- Shprehje interesi (deri në 20 pikë).

(Propozimet të cilat nuk arrijnë të marrin të paktën 55 pikë për kriteret teknike të vlerësimit nuk do të konsiderohen për vlerësim të mëtejshëm).

- Çmimi i ofruar (deri në 20 pikë).

**Çmimi i ofruar do të jetë për 1 projekt ide, të cilat në total do të miratohen sipas kërkesave të KRK-TEYC 2022.**

**ANEKSI 1**

**FORMULARI I OFERTËS**

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Për: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emri i ofertuesit: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Procedura: **Kërkesë për Ekspert të Jashtëm për Vlerësimin e Projekt ideve në kuadër në kuadër të programit TEYC 2022.**

Duke ju referuar procedurës së lartpërmendur, deklarojmë se ju vëmë në dispozicion ofertën bashkëlidhur:

Çmimi total i Ofertës sonë, **me TVSH në LEK**, është: \_\_\_\_\_\_\_\_\_\_\_\_\_\_\_\_[*Ofertuesi vendos shumën në shifra dhe fjalë*]:

|  |  |  |  |
| --- | --- | --- | --- |
| **Nr.** | **Shërbimi** | **Detaje/ specifikime** | **Çmimi/ njësi** **me TVSH në LEK** |
| 1. | Ekspertizë për vlerësimin e projekt-ideve | Oferta do të paraqitet për 1 projekt-ide |  |
|  |  |  **Vlera Totale e Shërbimit**  |  **ME TVSH** |

Sqarime në lidhje me ofertën e dërguar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bashkëlidhur kësaj oferte dokumentacioni:

* ……..
* ……..
* …….., etj.

**Ofertuesi:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_